Nils Aaness

Nils Egil Aaness (født 31. januar 1936) er en norsk skøyteløper fra Haugnes ved Andenes i Nordland.
Han ble nordnorsk mester i klassen junior i 1957. Da representerte han Tromsø Skøyteklubb. Aaness fikk sitt definitive gjennombrudd som skøyteløper i 1958. Det skjedde under en kalottlandskamp i Narvik (Nord-Finland, Nord-Sverige og Nord-Norge). Han representerte da Mo Skøyteklubb i Mo i Rana.

Aaness var norsk landslagsløper i perioden 1959 til 1965, og ble således en del av den norske skøyterevolusjonen under Stein Johnson. Hans store sesong var sesongen 1962/63, da han ble europamester i Göteborg 2. februar og nummer 3 i verdensmesterskapet i Karuizawa tre uker seinere. Denne sesongen satte han også ny verdensrekord sammenlagt, og ble tildelt Oscarstatuetten for sine meritter.

Aaness hadde sine beste år samtidig med Knut Johannesen, og måtte ofte finne seg i å bli en god nummer to. Blant annet har han tre sølv og en bronse i norgesmesterskapet – hver gang bak Johannesen. Aaness gikk for Harstad Skøyteklubb,  Tromsø Skøyteklubb, Mo Skøyteklubb og Oslo Skøiteklub.

Personlige rekorder

Referanser

Litteratur

Eksterne lenker 
 
 
 Knut Bjørnsen (NRK arkivet) kommenterer Aaness' 500 m i Göteborg 1963
 Hyllest til Nils Aaness på hans 75-årsdag i Skøytesport
 Nils Aaness' biografi og skøytestatistikk CV på Tromsø SKs nettsider

Norske skøyteløpere
Europamestere i skøytesport
Deltakere for Norge under Vinter-OL 1960
Skøyteløpere under Vinter-OL 1960
Deltakere for Norge under Vinter-OL 1964
Skøyteløpere under Vinter-OL 1964
Deltakere for Norge i allround-VM på skøyter
Tidligere verdensrekordholdere i hurtigløp på skøyter
Skøyteløpere for Oslo Skøiteklub
Personer fra Andøy kommune
Artikler i skøytesportprosjektet
Fødsler i 1936